b'\n_START_ARTICLE_\nSkozi mesto\n_START_SECTION_\nKratek povzetek zgodbe\n_START_PARAGRAPH_\nDeklica Pika in njen pes Piki sta se odpravila kupit pasje kola\xc4\x8de. Trgovina je bila na drugem koncu mesta. Pot ju je vodila mimo hi\xc5\xa1, blokov, parkov, igri\xc5\xa1\xc4\x8d, \xc5\xbeelezni\xc5\xa1ke postaje, gledali\xc5\xa1\xc4\x8da, muzeja, filharmonije in cerkve.Tudi njiju je igra otrok v parku pritegnila, vendar sta morala naprej. Ko sta pri\xc5\xa1la do trgovine za \xc5\xbeivali, je Pika vstopila, pes Piki pa jo je \xc4\x8dakal zunaj. Ker se je za\xc4\x8delo mra\xc4\x8diti, sta po bli\xc5\xbenjici od\xc5\xa1la proti domu. Izgubila sta se. Pika je za pomo\xc4\x8d prosila mo\xc5\xbea, ki je pometal cesto. Ta ju je pospremil do avtobusa in tako sta pri\xc5\xa1la do doma. Mati ju je \xc5\xbee \xc4\x8dakala pred hi\xc5\xa1o. Po ve\xc4\x8derji je Pika pripovedovala o\xc4\x8detu in materi, kako je pre\xc5\xbeivela popoldan.\n_START_SECTION_\nAnaliza\n_START_PARAGRAPH_\nKratka sodobna pravljica Skozi mesto slovenske pisateljice, pesnice in knji\xc5\xbeevnice Svetlane Makarovi\xc4\x8d je prozno besedilo._NEWLINE_Primerna je za mlaj\xc5\xa1e bralce, saj skozi vsebino spoznavajo odnos med glavno junakinjo Piko, petletno deklico, in njenim pasjim prijateljem Pikijem, ki se skupaj odpravita na drugo stran mesta, da bi kupila pasjo hrano. Glavna junakinja je vzor samostojnosti, kulturnega obna\xc5\xa1anja in dobrih odnosov do drugih._NEWLINE_Svetlana Makarovi\xc4\x8d je poznana po samosvojem slogu in \xc5\xa1tevilnimi nestrinjanji z dru\xc5\xbebenimi razmerami. Zna\xc4\x8dilno zanjo je, da v svoja dela vna\xc5\xa1a druga\xc4\x8dnost in pooseblja \xc5\xbeivali (prijateljstvo med psom in deklico). V pravljici nastopa smetar (ni\xc5\xbeji sloj), ki je prikazan kot pozitiven lik, saj je Piki pomagal v te\xc5\xbeavah.\n_START_SECTION_\nZgradba in slog\n_START_PARAGRAPH_\nKratka zgodba je raz\xc4\x8dlenjena na veliko odstavkov. Avtorica uporablja veliko poosebitev in pomanj\xc5\xa1evalnic (kola\xc4\x8dki, ku\xc5\xbeek, medvedki, vrti\xc4\x8dek \xe2\x80\xa6), pi\xc5\xa1e v sedanjiku in zelo nazorno ter slikovito opisuje do\xc5\xbeivetja glavne knji\xc5\xbeevne osebe Pike in njenega psa Pikija na poti do trgovine. Jelka Reichman je knjigo ilustrirala, kar mlade bralce dodatno motivira pri branju.\n_START_SECTION_\nPripovedovalec\n_START_PARAGRAPH_\nPripovedovalec je vsevedni.\n_START_SECTION_\nKnji\xc5\xbeevni \xc4\x8das\n_START_PARAGRAPH_\nSodobnost, poletni \xc4\x8das.\n_START_SECTION_\nKnji\xc5\xbeevni prostor\n_START_PARAGRAPH_\nPravljica se dogaja v predmestju in mestu (trgovina, park).\n_START_SECTION_\nKnji\xc5\xbeevne osebe\n_START_PARAGRAPH_\nGlavni knji\xc5\xbeevni osebi sta petletna deklica Pika, ki je pogumna, samostojna, zvedava, in njen pes Piki. Poleg njiju nastopa smetar, ki jima z veseljem prisko\xc4\x8di na pomo\xc4\x8d ko se izgubita ter Pikina mati in o\xc4\x8de.\n_START_SECTION_\nMotivi\n_START_PARAGRAPH_\nMotivi so: prijateljstvo med deklico Piko in psom Pikijem, Pikina samostojnost in pogum, opazovanje oz. spoznavanje javnih zgradb v mestu, napisov, prometne ureditve, pomo\xc4\x8d smetarja, sre\xc4\x8dna vrnitev domov itn.\n_START_SECTION_\nIdeja\n_START_PARAGRAPH_\nZgodba Skozi mesto je na en na\xc4\x8din druga\xc4\x8dna, saj gre za poseben slog pisanja. Zgodba ima veliko didakti\xc4\x8dno vrednost, saj lahko mlaj\xc5\xa1i bralci spoznavajo, kak\xc5\xa1en je pravilni odnos med \xc4\x8dlovekom in doma\xc4\x8do \xc5\xbeivaljo, spoznavajo, katere javne zgradbe so v mestu in kak\xc5\xa1en je njihov namen, razumejo, kaj pomeni obljuba in njena izpolnitev.'